<classify> Nilianza maandalizi dhidi ya mechi ya Stand United siku ya Jumapili na kesho nategemea tutasafiri kuelekea Shinyanga kwaajili ya mechi, alisema Glawogger.Kocha huyo raia wa Austria mpaka sasa amekinoa kikosi cha Toto African kwa mechi moja dhidi ya Tanzania Prison siku ya Jumamosi na aliweza baada ya timu yake kuchapwa 1-0 katika Uwanja wa CCM Kirumba.Kwa upande wake wa kocha wa Stand United, Mfaransa Patrick Liewig alisema kuwa, ushindi alioupata dhidi ya Kagera Sugar umeweza kuamsha ari ya wachezaji wake.Liewig ameahidi kupambana kwa hali na mali na kuhakikisha kuwa mwisho wa msimu timu yake inamaliza ndani ya sita bora.Stand United ipo katika nafasi ya tano ikiwa na pointi 25 huku Toto Africans ipo nafasi ya nane baada ya kujikusanyia pointi 17.Katika mechi zingine; Ndanda FC itacheza na Mbeya City katika Uwanja wa Nangwanda Sijaona.JKT Ruvu itacheza na Simba kwenye Uwanja wa Taifa, Mgambo Shooting na Azam FC, African Sports itacheza na Mtibwa Sugar katika Uwanja wa Mkwakwani na Yanga itacheza na Maji Maji ya Songea.  <topic>: michezo 